Борис Младенов-Young
През тъмна нощ сред непрогледен мрак…

chitanka.info

През тъмна нощ сред непрогледен мрак

аз плувах по вълните в океана.

Неведом бе спасителния бряг,

далеч зад мен родината остана.

Заветна цел бе мой водач, маяк,

зовеше ме професия мечтана;

с упорството на опитен моряк

дерзаех аз, без мисъл да престана.

Наясно бях — дори за миг да спра,

ще значи най-безславно да загина —

не можех да приема неуспех…

И чудо! Щом се зазори зора,

преплувах океана-медицина —

успешно всички изпити си взех!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.